Na temelju članka 2. točke 3. pod a. Zakona o Centralnoj banci Bosne i Hercegovine (“Službeni glasnik BiH”, 1/97, 29/02, 13/03, 14/03, 9/05, 76/06 i 32/07) i članka 52. Pravilnika Centralne banke Bosne i Hercegovine, UV broj: 120/05 od 29. lipnja 2005. godine, 100-UV broj: 66/10 od 29. travnja 2010. godine i 100-UV broj: 130/11 od 30. ožujka 2011. godine, Upravno vijeće Centralne banke Bosne i Hercegovine na 11. sjednici od 22. prosinca 2011. godine donijelo je

ODLUKU

o utvrđivanju tečajne liste Centralne banke Bosne i Hercegovine

1. Ovom odlukom Centralna banka Bosne i Hercegovine (u daljem tekstu: Centralna banka) utvrđuje tečajnu listu Centralne banke Bosne i Hercegovine (u daljem tekstu: tečajna lista).

2. Na tečajnoj listi se iskazuju najznačajnije svjetske valute, valute država čije banke vrše zamjenu konvertibilnih maraka (u daljem tekstu: KM) i vrijednost specijalnih prava vučenja (SDR – special drawing rights), kako slijedi:

# Država Naziv valute Oznaka valute Šifra

EMU EUR EUR 978

Australija Australski dolar AUD 036

Kanada Kanadski dolar CAD 124

Hrvatska Hrvatska kuna HRK 191

Češka R Češka kruna CZK 203

Danska Danska kruna DKK 208

Mađarska Mađarska forinta HUF 348

Japan Japanski jen JPY 392

Litva Litvanska lita LTL 440

Norveška Norveška kruna NOK 578

Švedska Švedska kruna SEK 752

Švicarska Švicarski franak CHF 756

Turska Turska lira TRY 949

V. Britanija Britanska funta GBP 826

SAD Američki dolar USD 840

Rusija Ruska rublja RUB 643

Srbija Srbijanski dinar RSD 941

3. Pored valuta utvrđenih u točki 2. ove odluke, po odobrenju guvernera Centralne banke, na tečajnu listu se mogu uključiti i druge valute.

4. Kao osnovu za utvrđivanje odnosa stranih valuta prema KM, u obliku srednjeg tečaja, koriste se srednje vrijednosti valuta utvrđene i iskazane na tečajnoj listi Europske središnje banke, dok se za valute koje se ne nalaze na tečajnoj listi Europske središnje banke, utvrđivanje odnosa tih valuta prema KM vrši na osnovi zvaničnog tečaja tih valuta prema KM ili EUR utvrđenog od strane središnje banke države o čijoj se valuti radi.

5. Tečajna lista se izrađuje dnevno, označava se rednim brojem, nosi datum početka primjene i primjenjuje se do izdavanja nove tečajne liste. Tečajna lista se objavljuje na internet stranici Centralne banke.

6. Odnosi valuta na tečajnoj listi se iskazuju u KM, zaokruženjem na šest cifara iza decimalnog zareza.

7. Tečajevi se utvrđuju i iskazuju kao kupovni, srednji i prodajni. Kupovni tečajevi svih valuta, izuzev eura, se utvrđuju odbijanjem 2,5 promila od vrijednosti srednjeg tečaja valute dok se prodajni tečajevi utvrđuju dodavanjem 2,5 promila na vrijednost srednjeg tečaja valute.

8. Ova odluka stupa na snagu 1. siječnja 2012. godine.

9. Ova odluka će se objaviti u “Službenom glasniku BiH”, “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

 **100-UV broj: 235/11 Predsjedatelj**

 **22. prosinca 2011. godine Upravnog vijeća Centralne banke**

 **S a r a j e v o Bosne i Hercegovine**

 **GUVERNER**

 **dr. Kemal Kozarić**